**E l ő t e r j e s z t é s**

**Révfülöp Nagyközség Önkormányzata Polgármestere döntéséhez**

**Tárgy: Révfülöp Rózsakert rekonstrukcióra érkezett tervezői ajánlatok elbírálása**

**Előkészítette:** Szakál Norbert műszaki ügyintéző

Jogszabállyal nem ellentétes

Dr. Szabó Tímea

jegyző

A korábbiakban már többször felmerült a település ikonikus területének számító Rózsakert felújítása.

A Rózsakert kertépítészeti felújításához, tájépítészeti koncepció és kiviteli tervek elkészítése tárgyában ajánlatok kerültek bekérésre az alábbi vállalkozóktól, akik az alábbi összegű ajánlatokat adták:

* Garden Force Kft (8372 Cserszegtomaj, Barát u. 176.) nettó 1.860.000 Ft + áfa
* Astrantia Kft. (2100 Gödöllő, Radnóti utca 2.) nettó 2.046.000 Ft + áfa
* Ádámkert Kft (8286 Gyulakeszi, belterület hrsz.279/4) nettó 2.250.600 + áfa

A beérkezett ajánlatokat megvizsgálva a legkedvezőbb ajánlatot a Garden Force Kft adta: nettó 1.860.000 Ft + áfa (bruttó 2.362.200 Ft) összegben.

Magyarország Kormánya a veszélyhelyzet kihirdetéséről szóló 478/2020. (XI. 3.) Korm. rendeletben az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki. A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján veszélyhelyzetben a települési önkormányzat képviselő-testületének a feladat- és hatáskörét a polgármester gyakorolja.

**Határozati javaslat**

**RÉVFÜLÖP NAGYKÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**/2021. (I. ) HATÁROZATA**

**Révfülöp Rózsakert rekonstrukcióra érkezett tervezői ajánlatok elbírálásáról**

**Révfülöp Nagyközség Önkormányzata Képviselő-testületének – a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti – hatáskörében eljáró Révfülöp Nagyközség Önkormányzata Polgármestere a veszélyhelyzet kihirdetéséről szóló 478/2020. (XI.3.) Korm. rendelettel kihirdetett veszélyhelyzetben a következő döntést hozom:**

**A Rózsakert kertépítészeti felújításához tájépítészeti koncepció és kiviteli tervek elkészítésére érkezett, a Garden Force Kft. (8372 Cserszegtomaj, Barát u. 176.) által benyújtott 1.860.000 Ft + áfa (bruttó 2.362.200 Ft) összegű ajánlatot elfogadom, a tervezést megrendelem.**

**A tervezői szerződés megkötéséről a gondoskodom.**

Révfülöp, 2021. január .

Kondor Géza

polgármester